Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: Az ingatlan-nyilvántartásról szóló 1997. évi CXLI. törvény 52. § (1) bek. d) pontja alapján a földhivatalnak a tulajdoni
Paragraph Index: 439

Az ingatlan-nyilvántartásról szóló 1997. évi CXLI. törvény 52. § (1) bek. d) pontja alapján a földhivatalnak a tulajdoni hányadot érintõ bejegyzés esetén valamennyi tulajdonostársat értesítenie kell. A végrehajtási jog az adós teljesítésére tekintettel idõközben törlésre került, és errõl már a panaszost is szabályszerûen értesítették. Az országgyûlési biztos arra is tekintettel, hogy a panasz idõközben megoldódott, nem tett ajánlást, csupán felhívta az érintett körzeti földhivatal vezetõjének a figyelmét, hogy a tulajdonhoz, valamint a tisztességes eljáráshoz való jog sérelmét idézte elõ a földhivatal mulasztása, és ezért a jövõben erre fokozottan ügyeljen, és munkatársait is figyelmeztesse az eljárási jogszabályok maradéktalan betartására. OBH 4743/2004. A tisztességes eljáráshoz való joggal összefüggõ visszásságot okoz a rendõrség eljárása, ha a törvény rendelkezése ellenére fényképet készítenek a gyanúsítottról, illetve ujjlenyomatot vesznek tõle. A panaszos sérelmezte, hogy fiatalkorú lányát az ellene becsületsértés vétsége miatt, a VIII. kerületi Rendõrkapitányság által folytatott eljárás során lefényképezték, és ujjlenyomatot vettek tõle. Az ügyben az országgyûlési biztos általános helyettese a jogbiztonság elvébõl levezethetõ tisztességes eljáráshoz való jogot érintõ visszásság gyanújára tekintettel vizsgálatot rendelt el, és megkereste az országos rendõrfõkapitányt. A megállapított tényállás szerint a panaszos gyermeke ellen tettleges becsületsértés megalapozott gyanúja miatt a VIII. kerületi Ügyészség rendelt el nyomozást, amit a VIII. kerületi Rendõrkapitányság folytatott. A fiatalkorú gyanúsított kihallgatását követõen a bûnügyi technikus rögzítette az ujj- és tenyérnyomatát, valamint elkészítette az arcfényképét, melyek a daktiloszkópiai és fényképnyilvántartásba kerültek.

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes